সিলেট সদর উপজেলার টুকেরবাজারের মোগলগাঁও ইউনিয়নের বানাগাঁও গ্রামের মোঃ আব্দুল কাদিরের পুত্র মোঃ নিজাম উদ্দিনের মুক্তি দানের দাবীত মোগলগাওঁ ইউনিয়নবাসী গতকাল মোগলগাঁও বাজার প্রাঙ্গনে এক মানব বন্ধন পালন করেন। এলাকার বিশিষ্ট মুরব্বী হাজী আব্দুর রবের সভাপতিত্বে প্রধান অতিথি হিসাবে বক্তব্য রাখেন সিলেট সদর উপজেলা ভাইস-চেয়ারম্যান  আবুল কাশেম।  আবুল কাশেম বলেন, আমাদের এলাকায় বিভিন্ন অপরাধ মূলক কার্যক্রম চালিয়ে আসছে ভুয়া পুলিশ, র‌্যাব ও ডিবি পরিচয় দিয়ে শাহাজাহান, সে সর্বশেষ আমাদের এলাকার নিরহ নিজাম উদ্দিন কে তার জালে আটকায়, পূর্ব পরিকল্পনা অনুযায়ী সে ডিবি পুলিশ নিয়ে নিজাম কে গ্রেফতার করে। আমাদের স্থানীয় শান্তি প্রিয় এলাকাবাসীর দাবী অভিলম্বে নিজামকে মুক্তি দিন এবং তার বিরোধী মিথ্যা মামলা প্রত্যাহার করুন, না হয় আমরা সবাই মিলে বৃহত্তর আন্দোলনের ডাক দেব।  বিশেষ অতিথি হিসাবে বক্তব্য রাখেন সিলেট সদর উপজেলা আওয়ামীলীগের সাধারণ সম্পাদক  ও কান্দিগাঁও ইউনিয়ন পরিষদের চেয়ারম্যান নিজাম উদ্দিন।  নিজাম উদ্দিন বলেন, ভুয়া পুলিশ, র‌্যাব ও ডিবি পরিচয় দিয়ে শাহজাহান যে কাজ করে আসছে তার কারণে আমাদের দলের অনেক সুনাম ক্ষুন্ন্ হচ্ছে। তিনি আরো বলেন, গত ০৯/০৭/২০১১ ইং তারিখ বেলা অনুমান ১২.৩০ ঘটিকার দিকে যখন নিজাম উদ্দিন বলাউরা বাংলাবাজার থেকে জনৈক ছইফুল্লাহ এর দোকানে নিজাম তাহার মোবাইল ফেক্সিলোড করার জন্য যান। ঠিক ঐ সময় ভুযা ডিবি পরিচয় দান কারী শাহজাহান ডিবি পুলিশের কয়েক জন সদস্য নিয়ে নিজামকে আটক করে। তাকে আটক করে ঐ স্থান হইতে অনুমান ৩ কিঃ মিঃ দূরে  নিজামের বাড়ীতে নিয়া যায় এবং শাহজাহান প্রথমে তাহার ঘরে, পুকুরে তল্লাশি করে। পর নিজামের বসত ঘর হইতে অনুমান ১০০ গজ দূরে পুকুর পাড়ের রাস্তার নিকটে খড়ের ঘরের ভিতর হইতে ডিবি পরিচয় দান কারী শাহজাহানের দেখানো মতে ৪৮ বোতল অফিসার চয়েস মদ উদ্ধার করিয়া ডিবি পুলিশ নিজাম উদ্দিনকে গ্রেফতার করিয়া নিয়া যায়। অথচ মামলায় বলা হয়েছে নিজাম উদ্দিনকে তার বাড়ির পাশে পালিয়ে যাবার সময় গ্রেফতার করা হয়েছে। যাহা সম্পুন্ন অসংগতিপূণ।  বিশেষ অতিথি হিসাবে বক্তব্য রাখেন, মোগলগাঁও ইউনিয়ন পরিষদের নব-নির্বাচিত চেয়ারম্যান সামছুল ইসলাম টুনু।  সামছুল ইসলাম টুনু বলেন, চেয়ারম্যান নিজাম ভাই ভুয়া পুলিশ, র‌্যাব ও ডিবি পরিচয় দান কারী শাহজাহানের যে নাটক করে এলাকার নিরহ নিজাম উদ্দিনকে গ্রেফতার করেছে তা আমার কাছে মনে হয়েছে পূর্বে পরিকল্পিত নাটক। তাই অভিলম্বে শাহজাহানের বিরুদ্ধে ব্যবস্থা নিতে প্রসাশনের প্রতি অনুরোধ জানান। অন্যতায় আমাদের এলাকার শান্তি প্রিয় জনতা নিয়ে কঠোর আন্দোলনে ডাক দেওয়া হবে।  বিশেষ অতিথি হিসাবে আরা বক্তব্য রাখেন, মোগলগাওঁ ইউনিয়নের বর্তমান চেয়ারম্যান বাবুল আহমদ, ইউ/পি সদস্য মুহিবুর রহমান, আব্দুস সালাম, স্পেন প্রবাসী এলাকার  বিশিষ্ট মুরব্বী আব্দুল মানিক, ছাত্রনেতা মুরাদ হোসেন, আশরাফুল হক, নুর ইসলাম, দুদু মিয়া, রইছ আলী, নাছির উদ্দিন, আব্দুল কাদির, ফারুক মিয়া, ছইল মিয়া, সাইদুর রহমান, জিয়াউল হক জিয়া প্রমুখ। বিজ্ঞপ্তি